laion/Wikipedia-Exotic huggingface dataset:
האיים האנטילים

המונח "איי הודו המערבית" מפנה לכאן. לערך העוסק בישות פוליטית בעבר, ראו הפדרציה של איי הודו המערבית. השם האיים האַנְטִילִים משמש כיום לתיאור האיים הקריביים או איי הודו המערבית, למעט איי הבהאמה. מבחינים בין האנטילים הגדולים, הכוללים את קובה, ג'מייקה, היספניולה, ופוארטו ריקו, לבין האנטילים הקטנים (שאר האיים). בשל הדמיון בשפה בינם לבין מדינות דוברות ספרדית, קובה, הרפובליקה הדומיניקנית, ופוארטו ריקו נחשבים גם לחלק מאמריקה הלטינית. מבחינה גאוגרפית, האנטילים הם חלק מאמריקה הצפונית. כמו המילה "ברזיל", המילה "אנטילים" מקורה בתקופה שבטרם גילוי העולם החדש; "אַנְטְילְיָה" היה שמו של אי אגדי, "אי שבע הערים", ששכן על-פי האגדה במערב האוקיינוס האטלנטי ותואר במפות של ימי הביניים לעיתים כארכיפלג, לעיתים כיבשה רציפה, גדולה או קטנה, ששכן אי-שם בין האיים הקנריים לבין הודו המזרחית. לבסוף זוהה עם הארצות שגילה כריסטופר קולומבוס. מאוחר יותר, כשהתחוור כי קולומבוס גילה ארכיפלג עצום המקיף את הים הקריבי ואת מפרץ מקסיקו, המילה "אנטיליה" קיבלה את צורת הרבים, "האנטילים", המשמשת באופן כולל לתיאור קבוצת האיים. ערך מורחב – האנטילים הגדולים הרשימה ממוינת על-פי גודל האיים, מהגדול לקטן. קובה היספניולה, ובו המדינות הרפובליקה הדומיניקנית והאיטי ג'מייקה פוארטו ריקו איי קיימן ערך מורחב – האנטילים הקטנים האיים ברשימה מסודרים על-פי סדר האלפבית. חלק מהפריטים ברשימה הן מדינות (או אוטונומיות) הכוללות קבוצת איים. איי הבתולה (איי הבתולה הבריטיים ואיי הבתולה האמריקאים) אנגווילה אנטיגואה וברבודה האנטילים ההולנדיים ארובה ברבדוס גוואדלופ גרנדה דומיניקה טרינידד וטובגו מונטסראט מרטיניק סנט וינסנט והגרנדינים סנט לוסיה סנט קיטס ונוויס מדיה וקבצים בנושא האיים האנטילים בוויקישיתוף לכתבה "האיים הקריביים", מתוך אתר הסוכנות Bartravel
נובמבר

נובמבר (מלטינית: November) הוא החודש האחד עשר בלוח השנה הגרגוריאני. שם החודש נובע מהמילה הלטינית novem, נובֶם, שפירושה "תשע", מאחר שהחודש הזה היה החודש התשיעי בלוח השנה הרומי המקורי, שנפתח בחודש מרץ ושהיו בו רק עשרה חודשים (החודשים ינואר ופברואר נוספו רק מאוחר יותר). בכל שנה, חודש נובמבר מתחיל בדיוק באותו יום בשבוע שבו מתחיל חודש מרץ, ובכל שנה שאינה מעוברת, חודש נובמבר מתחיל גם בדיוק באותו יום בשבוע שבו מתחיל חודש פברואר. באזור חצי הכדור הצפוני נובמבר הוא חודש סתווי, ובאזור חצי הכדור הדרומי נובמבר הוא חודש אביבי. בחודש נובמבר (כמו בחודשים אפריל, יוני וספטמבר) יש 30 ימים. המזלות של חודש נובמבר הם עקרב וקשת. "נובמבר - שובו של העדר", ציור מאת פיטר ברויגל האב, 1565 חג ההודיה נחוג בארצות הברית מדי שנה ביום חמישי הרביעי של חודש נובמבר חודש נובמבר באחד מדפי לוח השנה כפי שמופיע בספר השעות "השעות העשירות מאוד של דוכס ברי" נובמבר, באתר אנציקלופדיה בריטניקה (באנגלית)
רד פוקס

רד פוקס (באנגלית: "Redd Foxx", נולד בשם ג'ון אלרוי סאנפורד (John Elroy Sanford), ‏ 9 בדצמבר 1922 - 11 באוקטובר 1991) היה קומיקאי ושחקן טלוויזיה אפרו-אמריקאי. היה ידוע בעיקר בזכות מועדון הסטנד-אפ הפרטי שלו, ובזכות הופעתו בתוכנית הטלוויזיה הפופולרית "סנפורד ובנו" בארצות הברית של שנות ה-70, עליה זכה בפרס גלובוס הזהב. פוקס נולד בסיינט לואיס, מיזורי וגדל בצידה המזרחי של שיקגו. אביו, אפרו-אמריקאי במוצאו וחשמלאי במקצועו, עזב את אימו כאשר פוקס היה בן ארבע. הוא גודל בעיקר על ידי אמו, סבתו (שהייתה ממוצא אינדיאני) והכומר המקומי. פוקס הרבה להיעדר מבי"ס ואף נשר ממנו במהלך התיכון. הוא התחמק בתואנות שונות מגיוס החובה למלחמת העולם השנייה ופנה לחיים של פשע. בתחילת שנות ה-40, פוקס עבר לניו-יורק והחל לעבוד במסעדה בתור שוטף כלים. במהרה, נעשה פוקס חבר של אחד המלצרים האחרים, אחד מלקולם ליטל, לימים המנהיג השחור מלקולם אקס. עקב צבע עורו החום-אדום, הודבק לו הכינוי "שיקגו רד" אליו מאוחר יותר הוא הוסיף את שם משפחתו של כוכב הבייסבול ג'ימי פוקס. פוקס החל להופיע במועדוני לילה כסטנדאפיסט. הופעותיו הוקלטו והופצו בתור "אלבומי מסיבה" והפכו לפופולרים ביותר. פוקס גם היה הסטנדאפיסט הראשון שהופיע ב"סטריפ" של לאס וגאס, אחד ממרכזי הבידור החשובים בארצות הברית. מאוחר יותר, בתחילת שנות ה-70 פתח פוקס מועדון סטנד-אפ בלוס אנג'לס, שם נתן הזדמנות לרבים מבדרני העתיד השחורים של ארצות הברית. ב-1972 החלה שידורה של התוכנית "סנפורד ובנו" ברשת NBC ופוקס היה בה הכוכב הראשי. התוכנית, אשר מבוססת על התוכנית הקומית הבריטית "סטפטו ובנו", מספרת את סיפורו של סוחר-זבל ובנו המנסים להתעשר במגוון דרכים חוקיות יותר ופחות. התוכנית הצליחה ביותר ורצה במשך חמש עונות שבסופן סירבה NBC לדרישות השכר של פוקס והוא עבר להנחות תוכנית אירוח ב-ABC. עם זאת, תוכנית זו לא הצליחה ופוקס חזר בתחילת שנות ה-80 ל-NBC לככב בתוכנית הבת של סנפורד ובנו - "סנפורד". גם תוכנית זו לא הצליחה וירדה מהאוויר לאחר עונה אחת בלבד. ב-1991 חזר פוקס לעסקי השעשועים וכיכב בסדרה "The Royal Family" בהפקת אדי מרפי ו-CBS. אך בעת צילומי הפרק התשיעי (שנקרא באירוניה "כאבי חזה") קיבל פוקס התקף לב, התמוטט על הסט וזמן קצר לאחר מכן נפטר. אירוניה נוספת היא שב"סנפורד ובנו", דמותו של פוקס הייתה מזייפת התקפי לב באופן תדיר על מנת להתחמק ממצבים מביכים. אמנם פוקס לא היה כוכב-על אפרו-אמריקאי כמו ביל קוסבי או ריצ'רד פריור, אך הוא סלל את הדרך לרבים מבדרני העתיד השחורים של ארצות הברית, הן על ידי היותו הבדרן האפרו-אמריקאי הראשון שהופיע במקומות שהכניסה לאפרו-אמריקאים אליהם הייתה עד אז אסורה, והן על ידי מתן הזדמנות והעצמת בדרנים אפרו אמריקאים אחרים במועדון הסטנדאפ שלו ובתוכניות הטלוויזיה בהן היה מעורב. מדיה וקבצים בנושא רד פוקס בוויקישיתוף אתר האינטרנט הרשמי של רד פוקס (באנגלית) רד פוקס, במסד הנתונים הקולנועיים IMDb (באנגלית) רד פוקס, באתר AllMovie (באנגלית) רד פוקס, באתר Rotten Tomatoes (באנגלית) רד פוקס, במסד הנתונים הקולנועיים KinoPoisk (ברוסית) רד פוקס, באתר MusicBrainz (באנגלית) רד פוקס, באתר Discogs (באנגלית) רד פוקס, באתר Songkick (באנגלית) מאמר על פוקס באתר P.O.V (באנגלית) רד פוקס, באתר "Find a Grave" (באנגלית) רד פוקס, באתר אנציקלופדיה בריטניקה (באנגלית)
קאבאנה

קאבּאנֵה (姓 Kabane) היו תארים שעברו בירושה ביפן העתיקה, ושימשו לסמל דרגה או מעמד פוליטי. בעבר היו מעל 30 תארים שונים; הקאבאנה הנפוצים יותר היו אוֹמי (臣), מוּראג'י (連), מִיָאצוּקוֹ (造), קימי (君), אָטַאיי (値), פוּבִּיטוֹ (史), אגאטאנוּשי (県主) וסוּגוּרי (村主). הקאבאנה חולקו לשני מעמדות כלליים: "קובצו" (皇別), שראו עצמם צאצאים של השושלת המלכותית, ו"שינבצו" (神別), שטענו כי הם צאצאי האלים. לא קיים תיעוד היסטורי התומך בהבחנה הזו. בתחילה חולקו הקאבאנה רק בתוך שבטים מסוימים, אך לבסוף השליטה על חלוקת הקאבאנה הגיעה לחצר הקיסרות של יאמטו. בשנת 684 הוחלפו הקאבאנה המקוריים במערכת "שמונת הקאבאנה" (יאקוסה נו קאבאנה, 八色の姓). מאוחר יותר, כאשר השבטים התפצלו לבתים עצמאיים, נעלמה שיטת הקאבאנה. קאבאנה, באתר אנציקלופדיה בריטניקה (באנגלית) ערך זה הוא קצרמר בנושא יפן. אתם מוזמנים לתרום לוויקיפדיה ולהרחיב אותו.
יידקור

יידקור (באנגלית: Yidcore) היא להקת פאנק רוק יהודית מאוסטרליה, המבצעת שירים בעברית. אלבומיה הראשונים של הלהקה מאופיינים בגרסאות כיסוי, לרוב לשירי ארץ ישראל, אך אלבומיה האחרונים מאופיינים ביצירה מקורית חזקה יותר. הלהקה ערכה שלושה סיבובי הופעות בישראל, לראשונה בשנת 2002 ולאחר מכן ב-2005 ו-2008. כמו כן, קיבלה הלהקה פרסום נכבד מחברת הכבלים HOT אשר בחרה להשתמש בשירה, "הללויה", כמנגינת רקע לסרטון פרסומת ו"על כל אלה" כשיר הפתיחה לתוכנית הסאטירה "מכת מדינה", אשר שודרה בערוץ ביפ. 2001 YIDcore 2003 Great Chicken Soup Caper EP 2003 The Adam Sandler EP 2004 Scrambles: New, Live, Rare and Classic Shtick 2001 Attack of the B-Killers עם Useless ID 2001 Eighth Day Slice/Fiddlin on ya Roof אתר האינטרנט הרשמי של יידקור יידקור, באתר MusicBrainz (באנגלית) יידקור, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
היספניולה

היספניולה (בספרדית: La Española (לה אספניולה)) הוא האי השני בגודלו בקריביים, אחרי קובה, וה-22 בגודלו בעולם. הוא שוכן דרום מזרחית לקובה. שטח האי כ-76,480 קמ"ר וחולקות אותו האיטי, בשליש המערבי של האי (27,750 קמ"ר), והרפובליקה הדומיניקנית, בשני השלישים המזרחיים (48,730 קמ"ר). קולומבוס הגיע לאי ב-1492, וב-1493 הוקמה בו הקולוניה הספרדית הראשונה בעולם החדש. בהיספניולה הוקמה לראשונה בתולדות העולם החדש - האנקומיינדה, מוסד זה היה מערכת שלטונית אשר באמצעותו פיקחו הספרדים על האינדיאנים המקומיים. הילידים היו עובדים בשביל האדון הספרדי והוא היה מספק להם הגנה. מאוחר יותר התברר כי האינדיאנים הועבדו בפרך, דבר שגרם למותם המהיר שנגרם גם מהמחלות אותם הביאו הספרדים לאי. האנקומיינדה חדלה להתקיים בראשית המאה ה-17 באופן סופי והוחלפה כבר במאה ה-16 על ידי ה"אסיינדה". הנקודה הגבוהה ביותר באי, שדרת דוארטה, נמצאת בגובה של מעל 3,000 מטר. לעומת זאת, נקודת הגובה הנמוכה ביותר באי היא כ-150 מתחת לפני הים. האי מציע נוף מגוון. האי הוא המקום העיקרי שבו מצויות איגואנות קרנפיות. מדיה וקבצים בנושא היספניולה בוויקישיתוף היספניולה, באתר אנציקלופדיה בריטניקה (באנגלית) Island of Hispanola: Definition & History, Study.com ערך זה הוא קצרמר בנושא איים ובנושא גאוגרפיה של הקריביים. אתם מוזמנים לתרום לוויקיפדיה ולהרחיב אותו.
פלנטריום אדלר

פלנטריום ומוזיאון האסטרונומיה על שם אדלר (באנגלית: Adler Planetarium) בשיקגו שבארצות הברית הוא הפלנטריום הראשון שנבנה בחצי הכדור המערבי, והוא הפלנטריום הוותיק ביותר הקיים כיום. הפלנטריום נוסד בשנת 1930 על ידי הפילנתרופ מקס אדלר, בסיוע פיליפ פוקס, המנהל הראשון של הפלנטריום. הפלנטריום ממוקם, יחד עם מוזיאונים מפורסמים נוספים, על הגדה של ימת מישיגן בקמפוס המוזיאונים של שיקגו. הפלנטריום מכיל יותר מ-35,000 רגל מרובעת של מוצגים, הכוללים דגמי מאזניים של מערכת השמש, מכשירים אסטרונומיים עתיקים ומסכים אינטראקטיביים. האוספים ההיסטוריים של מכשירים אסטרונומיים וספרים נדירים המצויים במוזיאון נחשבים כמשובחים בעולם. מוזיאון אדלר הוא היחיד בעולם המכיל שני אולמות פלנטריום בגודל מלא. מאז פתיחת המוזיאון בשנת 1930, המבקרים זוכים לצפות בהדגמות של שמי הלילה באולם פלנטריום סקיי ההיסטורי. הכיפה של האולם נראית בבירור למתבונן מחוץ למוזיאון. מקרן ה-Zeiss המצוי בפלנטריום מסוגל לשחזר במדויק תנועה של כל היבט בשמי הלילה. ב-1999 הרחיב המוזיאון את מרחב התצוגה הקיים, והוסיף את קולנוע ה StarRider - סביבה דיגיטלית מלאה המונעת בטכנולוגית סימולציה מתקדמת. בנוסף למופעים חינוכיים, מוצג בקולנוע מופע מוזיקלי המכיל אנימציה דיגיטלית. הפלנטריום ממוקם בקרבת מוזיאון פילד להיסטוריה של הטבע והאקווריום של שיקגו והשלושה מכונים לרוב "קמפוס המוזיאונים". מבנה מבנה כוכבי לכת מטאור size wise תצוגה Atwood Celestial Sphere מקרן מדיה וקבצים בנושא פלנטריום אדלר בוויקישיתוף אתר האינטרנט הרשמי של פלנטריום אדלר (באנגלית) פלנטריום אדלר, ברשת החברתית פייסבוק פלנטריום אדלר, ברשת החברתית אקס (טוויטר) פלנטריום אדלר, ברשת החברתית אינסטגרם
פגמים בתעלה העצבית

בעובר בריא, סגירה של התעלה העצבית (Neural tube) מתרחשת בסביבות היום ה-30 לאחר ההפריה. הפרעה בסגירת התעלה העצבית עלולה לגרום לכמה פגמים מולדים - רובם גורמים לנכות קשה, השכיחים ביניהם אננצפלוס וספינה ביפידה. שכיחות עולמית - 2.6 לכל 1,000 לידות. שכיחות גבוהה יותר לנשים הנוטלות תרופות נגד אפילפסיה, או לנשים עם סוכרת מסוג 1 (סוכרת נעורים), או לנשים עם חוסר חומצה פולית - לרבות עקב חוסר MTHFR שאיננו מטופל, או חוסר ויטמין B12. מדיה וקבצים בנושא פגמים בתעלה העצבית בוויקישיתוף פגמים בתעלה העצבית, באתר אנציקלופדיה בריטניקה (באנגלית) ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דצמבר

דצמבר (מלטינית: December, ההגייה העברית נגזרת מהשפה הגרמנית) הוא החודש השנים עשר והאחרון בלוח השנה הגרגוריאני. שמו של חודש זה נובע מהמילה הלטינית decem, דֶצֶ'ם, שפירושה "עשר", מאחר שהחודש הזה היה החודש העשירי בלוח השנה הרומי המקורי, שנפתח בחודש מרץ ושהיו בו עשרה חודשים, משום שהחודשים ינואר ופברואר נוספו רק מאוחר יותר. בכל שנה, חודש דצמבר מתחיל באותו יום בשבוע, שבו מתחיל חודש ספטמבר. באזור חצי הכדור הצפוני, דצמבר הוא ברובו חודש סתווי ובחלקו חורפי ואילו באזור חצי הכדור הדרומי, דצמבר הוא ברובו חודש אביבי ובחלקו קיצי. בחודש דצמבר יש 31 ימים. חג המולד נחגג ברחבי העולם מדי שנה בקרב כל העדות הנוצריות ב-25 בדצמבר. חוץ מנצרות האורתודוקסית אשר חוגגת את חג המולד ב-7 בינואר, והנוצרים הארמנים שחוגגים ב-6 בינואר חגיגות ליל השנה האזרחית החדשה (ליל הסילבסטר) בסידני חודש דצמבר בשעת ציד חזיר בר. אחד מדפי לוח השנה כפי שמופיע בספר השעות "השעות העשירות מאוד של דוכס ברי" דצמבר, באתר אנציקלופדיה בריטניקה (באנגלית) חג המולד, באתר הספרייה הווירטואלית של מטח
גליקופרוטאין

גליקופרוטאין (באנגלית: Glycoprotein) הוא תרכובת של חלבון ושל פחמימה הקשורים בקשר קוולנטי. הסוכרים הקשורים ישירות אל החלבון יכולים להיות מסוגים שונים, כמו גלוקוז, פרוקטוז, מאנוז, גלוקוזאמין, גאלאקטוז, ורבים אחרים. סוכרים הקשורים אל החלבון יכולים לגרום לשינוי במבנה המרחבי שלו, ובכך לשינוי תכונותיו. הגליקופרוטאין משמש בעיקר עבור חלבונים שפעולתם נדרשת מחוץ לתא, בהם: נוגדנים, הורמונים אנזימים ועוד. בין השאר, הוא מרכיב חיוני בממברנות של תאים צמחיים ואנימליים. ברוב המקרים מבנים הנמצאים על השוטונים של חד-תאיים שונים יהיו מורכבים מגליקופרוטאין, לדוגמה בשערות על השוטונים של סטראמנופילס. גליקופרוטאינים בממברנות של אריטרוציטים הנושאים שיירים גליקוזידיים ספציפיים, קובעים את סוג הדם בבני האדם ובבעלי החיים, כאשר השייר הסוכרי מהווה מעין קוד זיהוי של התא הנתון. גליקופרוטאינים הם ממרכיבי הנזלת ומעניקים לה את מרקמה. אלפרד גוטשאלק היה המומחה העולמי בתחום חקר גליקופרוטאין. גליקוליפידים תרכובות של שומן + סוכרים אינטרפרון - גליקופרוטאין המופרש מתאים בתגובה לחדירה של גורמים פולשניים כגון וירוסים, חיידקים, פרזיטים או בתגובה להפיכת התא לסרטני. נתן שרון והלינה ליס, החלבונים "המתוקים" - גליקופרוטאינים, מדע כ"ז 6, נובמבר 1983, באתר "סנונית" גליקופרוטאין, דף שער בספרייה הלאומית G. Benjamin Bouck, The Structure, Origin, Isolation, and Composition of the Tubular Mastigonemes of the Ochromonas Flagellum, The Journal of Cell Biology 50, 1971-08-01, עמ' 362–384 doi: 10.1083/jcb.50.2.362 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
יום ראשון העקוב מדם (פירושונים)

האם התכוונתם ל... יום ראשון העקוב מדם (1905) – אירוע שאירע ב-22 בינואר 1905 והתחיל את מהפכת 1905. יום ראשון העקוב מדם (1920) – יום של אלימות בדבלין במהלך מלחמת העצמאות האירית, שבסיומו מצאו את מותם 31 אנשים. יום ראשון העקוב מדם (1921) – אירוע שהתרחש ב-24 באפריל 1921, ובו תקפו פשיסטים אזרחים בבולצנו, גרמו למותו של אדם אחד ופצעו כ-50 נוספים. יום ראשון העקוב מדם (1965) – אירוע שהתרחש ב-7 במרץ 1965 ובו תקפו שוטרים פעילי זכויות אדם שצעדו מסלמה למונטגומרי במדינת אלבמה. יום ראשון העקוב מדם (1972) – אירוע בו צנחנים בריטים ירו למוות ב-14 גברים ונערים קתולים לא חמושים לאחר מצעד למען זכויות אדם בצפון אירלנד. הטרגדיה של 9 באפריל – הפגנות אנטי-סובייטיות בטביליסי גאורגיה, שפוזרו בכח על ידי הצבא האדום ומכונות גם יום ראשון העקוב מדם (1989). כינוי לפרעות יאשי, שהתחוללו ביום ראשון, 29 ביוני 1941.
סטראבו

האם התכוונתם ל... סטראבון – פילוסוף והיסטוריון יווני, הידוע גם בשמו הלטיני סטראבו גנאיוס פומפיוס סטראבו – קונסול רומי גאיוס יוליוס קיסר סטראבו – אביו של יוליוס קיסר
חוליה (אנטומיה)

חוליה (TA: Vertebra) היא עצם לא סדירה בצורתה, המהווה חלק מעמוד השדרה. שלושים ושלוש חוליות מרכיבות את עמוד השדרה, בהן חמש החוליות המאוחות המרכיבות את עצם העצה (בין כל החוליות האחרות נמצא דיסק בין-חולייתי), וארבע החוליות המאוחות המרכיבות את עצם העוקץ (עצם הזנב). שאר החוליות מחולקות לשלושה אזורים: אזור הצוואר (שבע חוליות), האזור החזי (שתים עשרה חוליות) והאזור המותני (חמש חוליות). במופעים גנטיים חריגים ניתן למצוא מספר שונה של חוליות בכל אזור. להוציא את שתי החוליות הצוואריות הראשונות, לחוליות אמתיות (אלו ששייכות לשלושת האזורים העליונים) מאפיינים דומים, וניתן להדגימם על ידי בחינת חוליה חזית. חוליה מורכבת משני מבנים מרכזיים: חלק קדמי, הוא גוף החוליה (Corpus vertebrae), וחלק אחורי – קשת החוליה (Arcus vertebrae) או הקשת העצבית. קשת החוליה וחלקו האחורי של גוף החוליה יוצרים את נקב החוליה (Foramen vertebrale). קשת החוליה מורכבת משתי רגליות (Pediculus arcus vertebrae) ומשני לוחות (Lamina arcus vertebrae) ומהווה את הבסיס לשבעה זיזים: ארבעה זיזים מפרקיים ששניים מהם עליונים (Processus articularis superior; Zygapophysis superior) ושניים תחתונים (Processus articularis inferior vertebrae; Zygapophysis inferior), שני זיזים רוחביים (Processus transversus vertebrae) וזיז קוצי אחד (Processus spinosus vertebrae). את הזיזים הקוציים של החוליות, אפשר לראות ולמשש במבט אחורי על גב. בזיזים נאחזים שרירי שלד שונים ורצועות, והזיזים המפרקיים יוצרים את המפרקים הפאצטלים בין כל שתי חוליות שכנות. כאשר כל החוליות מופרקות זו לזו גופי החוליה יוצרים עמוד חזק שתומך בראש ובגו. קשתות החוליה יוצרות תעלה מגנה, בתוכה עובר חוט השדרה. בין כל שתי חוליות, דרך הנקבים הבין-חולייתים (Foramen intervertebrale), אחד בכל צד, יוצאים העצבים וכלי הדם השדרתיים. אטלס חולית הציר ניתוח עורק החוליות מדיה וקבצים בנושא חוליה בוויקישיתוף
לוקוס (גנטיקה)

בגנטיקה, לוקוס (לוקוסים רבים) הוא מיקום ספציפי וקבוע בכרומוזום שבו נמצא גֵּן מסוים או סמן גנטי. כל כרומוזום נושא גנים רבים, כאשר כל גן תופס מיקום או לוקוס אחר. בבני אדם, המספר הכולל של גנים המקודדים לחלבון בסט הפלואידי שלם של 23 כרומוזומים מוערך ב-19,000–20,000. לגנים עשויים להיות גרסאות מרובות הידועות בשם אללים, וניתן לומר שאלל נמצא בלוקוס מסוים. תאים דיפלואידים ופוליפלואידים שלכרומוזומים שלהם יש את אותו אלל בלוקוס ספציפי נקראים הומוזיגוטים ביחס לאותו לוקוס, בעוד שתאים שיש להם אללים שונים באותו הלוקוס נקראים הטרוזיגוטים. הרשימה המסודרת של לוקוסים הידועים בגנום מסוים נקראת מפת גנים. מיפוי גנים הוא תהליך של קביעת הלוקוס או הלוקוסים הספציפיים האחראים לייצור פנוטיפ או תכונה ביולוגית מסוימת. מיפוי אסוציאציות, הידוע גם בשם "מיפוי של תאחיזה לא שוויונית", הוא שיטה למיפוי לוקוסים של תכונות מורכבות המנצלת את ההיסטוריה של התאחיזה הלא שוויונית כדי לקשר פנוטיפים (מאפיינים הנראים כלפי חוץ) לגנוטיפים (המרכיב הגנטי של אורגניזמים), ולחשוף אסוציאציות גנטיות. הזרוע הקצרה של הכרומוזום נקראת זרוע p (p arm או p-arm) בעוד שהזרוע הארוכה נקראת זרוע q (q arm או q-arm). המיקום הכרומוזומלי של גן טיפוסי, למשל, עשוי להיכתב 3p22.1, שבו: 3 = כרומוזום 3 p-arm = p 22 = אזור 2, רצועה 2 (נקרא כשתיים שתיים ולא כעשרים ושתיים) 1 = תת-פס 1 לפיכך הלוקוס של הדוגמה לעיל ייקרא כ-"שלוש P שתיים שתיים נקודות אחת". הרצועות הציטוגנטיות הן אזורים בכרומוזום העשירים ב-DNA משועתק (אאוכרומטין) או ב-DNA ארוז (הטרוכרומטין) הם מופיעים בצורה שונה בצביעה (לדוגמה, אאוכרומטין נראה לבן והטרוכרומטין נראה שחור בצביעת גימזה). הרצועות נספרות מהצנטרומר החוצה לכיוון הטלומרים. טווח של לוקוסים מצוין בצורה דומה. לדוגמה, הלוקוס של הגן OCA1 עשוי להיכתב כ-"11q1.4-q2.1" כלומר הוא נמצא על הזרוע הארוכה של כרומוזום 11, איפשהו בטווח מתת פס 4 של אזור 1 ועד תת-פס 1 של אזור 2. הקצוות של כרומוזום מסומנים ב-"pter" ו-"qter" ולכן "2qter" מתייחס לקצה הזרוע הארוכה של כרומוזום 2. טרנסלוקציה כרומוזומלית קריוטיפ לוקוס של תכונה כמותית מדיה וקבצים בנושא לוקוס בוויקישיתוף Overview at ornl.gov Chromosome Banding and Nomenclature from NCBI. Wood, E.J. (1995). "The encyclopedia of molecular biology". Biochemical Education. 23 (2): 1165. doi:10.1016/0307-4412(95)90659-2. Ezkurdia, Iakes; Juan, David; Rodriguez, Jose Manuel; Frankish, Adam; Diekhans, Mark; Harrow, Jennifer; Vazquez, Jesus; Valencia, Alfonso; Tress, Michael L. (2014-11-15). "Multiple evidence strands suggest that there may be as few as 19,000 human protein-coding genes". Human Molecular Genetics. 23 (22): 5866–5878. doi:10.1093/hmg/ddu309. ISSN 1460-2083. PMC 4204768. PMID 24939910. "NCI Dictionary of Genetics". National Cancer Institute. נבדק ב-13 בדצמבר 2014. {{cite web}}: (עזרה) "NCBI Genetics Review". National Center for Biotechnology Information. נבדק ב-10 במרץ 2021. {{cite web}}: (עזרה)
נפת כארלי

נפת כארלי (בגאורגית: ქარელის რაიონი, מילולית: כארליס מוניציפליטי), היא נפה במחוז כארתלי הפנימית שבגאורגיה. חלק מהחלקים הצפוניים של הנפה מהווים חלק מהאדמיניסטרציה אוטונומית דרום אוסטיה, ואיננו תחת שליטת הממשל הגאורגי משנת 1992. הנפה גובלת מצפון בנפת ג'ווה, ממזרח בנפת גורי, מדרום בנפת בורג'ומי וממערב בנפת חאשורי ונפת סצ'חרה. הנפה מאוכלסת ב-41,316 תושבים בצפיפות אוכלוסין של 60.06 איש לקמ"ר. העיר כארלי מהווה המרכז המנהלתי של הנפה. בנוסף ישנם שני יישובים עירוניים נוספים (דאבא), העיירות: אגארה וקורניסי. בנפה ישנן 82 כפרים המחולקות ל-21 תמי: אָבִּיסִי, אָוולֶווִי, אָוונֶווִי, אָחַאלסוֹפֶּלִי, בַּלתָה, בֶּבּנִיסִי, בּרֶתִי, בּרֶדזָה, דווַאנִי, דִירבִּי, זֶמוֹ חווֶדוּרֶתִי, זר'וּדֶרִי, תֶרֵגווַאנִי, תִיר'ווָה, קֶחִיג'ווַארִי, מוֹחִיסִי, רוּאִיסִי, אוּרבּנִיסִי, פּצָה, קוֹרנִיסִי ודזווִילֶתִי. הנפה ממוקמת במישור כארתלי הפנימית, על שטחשל 687.9 קמ"ר מתוכם 540 קמ"ר משמשים לחקלאות. הנהרות הזורמים בנפה הם: נהר הקורה, דזאמא, דָסַוולֶתִיס פּרוֹנֶה (פרונה המערבית), שוּאָה פּרוֹנֶה (פרונה האמצעית) ואַר'מוֹסַוולֶתִיס פּרוֹנֶה (פרונה המזרחית). מבין האתרים היסטוריים בנפה: קתדרלת סָמתַאווִיסִי מנזר בּרֶתִי מנזר קינצוויסי מצודת מדזוֹברֶתִי כנסיית מוחישי מנזר מוּחִילֶתִי קתדרלת רואיסי כפר שִינדַרָה ואגם סוראמי הר תחוֹתִי כנסיית אורבניסי אגם בַּאטֶתִי גשר מעל נהר הקורה ליד אורבניסי מדיה וקבצים בנושא נפת כארלי בוויקישיתוף אתר האינטרנט הרשמי של נפת כארלי תמי (თემი)- היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה מקומית" בישראל או לקומונה בצרפת. אתר הסטטיסטיקות של גאורגיה: אוכלוסיית גאורגיה לפי נפות מאתר www.geostat.ge דאבא (დაბა) - יישוב עירוני קטן, עיירה.
כארלי

כּארֶלי (בגאורגית: ქარელი) היא עיר בגאורגיה במחוז כארתלי הפנימית, והמרכז אדמיניסטרטיבי של נפת כארלי. העיר שוכנת, על שפת נהר הקורה. כארלי הוכרזה כעיר בשנת 1981. אוכלוסיית העיר מונה 6,800 איש. אתר האינטרנט הרשמי של כארלי מדיה וקבצים בנושא כארלי בוויקישיתוף מספר התושבים לפי שנים: 2007 - 6,800 איש 2002 - 7,200 איש ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
חואן אריאגה

חואן קריסוסטומו אריאגה (בספרדית: Juan Crisóstomo Arriaga; ‏ 27 בינואר 1806 בילבאו – 17 בינואר 1826 פריז) היה מלחין ספרדי שנפטר בדמי ימיו, עוד לפני שמלאו לו עשרים. שמו המלא היה חואן קריסוסטומו חאקובו אנטוניו דה אריאגה אי-בלסולה (Juan Crisóstomo Jacobo Antonio de (Arriaga y Balzola. הוא נולד בעיר בילבאו בחבל הבסקים בספרד למשפחה עשירה. אביו, שהיה מוזיקאי חובב ונגן בצ'מבלו, הבחין בכישוריו ועודד אותו בכיוון זה. אריאגה התחיל להלחין בגיל צעיר ונחשב לילד פלא. לא היה כל אפיון ספרדי במוזיקה של אריאגה. סגנונו היה בין מוצרט לבין הרומנטיקאים המוקדמים. בגלל שבדומה למוצרט הוא היה ילד פלא שנפטר בגיל צעיר הוא כונה בחיבה בשם "מוצרט הספרדי". מדגישים גם את העובדה שהוא נולד בדיוק ביום השנה החמישים להולדת מוצרט. הוא נשלח להשלים את השכלתו המוזיקלית בקונסרבטוריון הידוע של פריז כתלמידם של פטיס ולואיג'י כרוביני וזכה להצלחה ולהוקרה רבה. נפטר משחפת עשרה ימים לפני יום הולדתו העשרים. בעיר הולדתו בילבאו הוקם בנין תיאטרון גדול על שמו (Teatro Arriaga). באולם הכניסה נמצא פסל שלו. מיצרותיו המנוגנות כיום: 3 רביעיות לכלי קשת (לה מז'ור, רה מינור, סי במול מז'ור). סימפוניה לתזמורת ברה מינור. הפתיחה לאופרה "העבדים העליזים".(Los esclavos felices). זאת אופרה בשתי מערכות שהועלתה בבילבאו בשנת 1820 כשאריאגה היה בן 13. רק הפתיחה ומספר קטעים שרדו. פתיחה אופוס 1 (Nonetto), להרכב של תשעה כלים (שני כינורות, ויולה, קונטרבס, חליל, שני קלרינטים ושתי קרנות. היצירה חוברה בשנת 1818 בהיות אריאגה בן 12. חואן אריאגה, באתר ספוטיפיי חואן אריאגה, באתר AllMusic (באנגלית) חואן אריאגה, באתר MusicBrainz (באנגלית) חואן אריאגה, באתר Discogs (באנגלית) חואן אריאגה חואן אריאגה, באתר אנציקלופדיה בריטניקה (באנגלית) חואן אריאגה באתר www.spainisculture.com
לואיג'י כרוביני

לואיג'י כרוביני (באיטלקית: Luigi Cherubini;‏ 14 בספטמבר 1760 – 15 במרץ 1842) היה מלחין איטלקי-צרפתי. המוזיקה של כרוביני הייתה מאוד פופולרית בזמנה, ובטהובן התייחס אליו כאל אחד המלחינים הגדולים בני זמנו. נולד בפירנצה כילד העשירי מבין 12 ילדיו של נגן בתזמורת התיאטרון בפירנצה. מילדותו ניכר בו הכישרון המוזיקלי. בראשית דרכו חיבר יצירות דתיות. בגיל 13 כבר חיבר מיסות. בשנת 1786 התיישב בפריז והחל לחבר אופרות. חיבר כ-30 אופרות, בהן כאלה המפורסמות עד היום (מדיאה ואנאקריאון). בשנת 1822 נתמנה למנהל הקונסרבטוריון המלכותי למוזיקה בפריז ושימש במשרה זו עד מותו. הייתה לו השפעה רבה על מלחינים רבים כמו ובר, שומאן, מנדלסון-ברתולדי, ואגנר, ברליוז ואפילו על בטהובן. כרוביני חיבר אף שני רקויאם (רקוויאם מס' 1 בדו מינור ורקוויאם מס' 2 ברה מינור) המושמעים עד היום אך רוב יצירותיו נשכחו ואינן מושמעות. כרוביני מת בשיבה טובה כמלחין מפורסם ומוערך, ונקבר בבית הקברות פר לשז בפריז. מדיה וקבצים בנושא לואיג'י כרוביני בוויקישיתוף לואיג'י כרוביני, במסד הנתונים הקולנועיים IMDb (באנגלית) לואיג'י כרוביני, באתר אפל מיוזיק (באנגלית) לואיג'י כרוביני, באתר Last.fm (באנגלית) לואיג'י כרוביני, באתר AllMusic (באנגלית) לואיג'י כרוביני, באתר MusicBrainz (באנגלית) לואיג'י כרוביני, באתר Discogs (באנגלית) לואיג'י כרוביני, דף שער בספרייה הלאומית בְּאֹפֶל לֵיל בתרגום עברי של יהודה שרת. לואיג'י כרוביני, באתר "Find a Grave" (באנגלית) לואיג'י כרוביני, באתר אנציקלופדיה בריטניקה (באנגלית) רות כהן, מדיאה חוזרת לקובנט גארדן, הארץ, 21 באוגוסט 1959